laion/Wikipedia-Exotic huggingface dataset:
চট্টগ্রাম ড্রাই ডক লিমিটেড

চট্টগ্রাম ড্রাই ডক লিমিটেড রাষ্ট্রীয় মালিকানাধীন বাংলাদেশ নৌবাহিনী পরিচালিত একটি সামরিক জাহাজ মেরামত প্রতিষ্ঠান। এটি চট্টগ্রাম বন্দরের নিকটে অবস্থিত। এটি পূর্বে বাংলাদেশ ইস্পাত ও প্রকৌশল কর্পোরেশনের অধীনস্থ একটি প্রতিষ্ঠান ছিলো। চট্টগ্রাম ড্রাই ডক লিমিটেড পূর্ব ও দক্ষিণ এশীয় অঞ্চলের বৃহত্তম জাহাজ মেরামতের প্রতিষ্ঠানগুলোর একটি। চট্টগ্রাম ড্রাই ডক লিমিটেড পূর্বে বাংলাদেশ ইস্পাত ও প্রকৌশল কর্পোরেশনের মালিকানাধীন ছিল, যা চট্টগ্রাম বন্দর কর্তৃপক্ষের পরিপূরক কাজ করার জন্য নির্মিত হয়। এটিপতেঙ্গা, চট্টগ্রাম, বাংলাদেশে আবস্থিত। চট্টগ্রাম বন্দরে জাহাজ মেরামত এবং সেবাদানের জন্য নির্মিত হয়েছিল। ২৩ ডিসেম্বর ২০১৫ সালে এটিকে বাংলাদেশ নৌবাহিনীতে রূপান্তর করা হয়। ২০১৪ সালে এই ডকটি প্রথম পণ্যবাহী জাহাজ নির্মাণ শুরু করে। ২০১৫ সালে এটি সিলেট শহরের জন্য ছয়টি পায়েহাঁটা সেতু নির্মাণ করে। "Chittagong Dry Dock Ltd"। bloomberg.com। সংগ্রহের তারিখ ২ এপ্রিল ২০১৭।  Jha, Saurav। "The Bay of Bengal Naval Arms Race"। The Diplomat। সংগ্রহের তারিখ ২ এপ্রিল ২০১৭।  "Chittagong Drydock Limited"। cddl.gov.bd। সংগ্রহের তারিখ ২ এপ্রিল ২০১৭।  "Ctg Dry Dock to build cargo ships first time"। Prothom Alo। ৩ এপ্রিল ২০১৭ তারিখে মূল থেকে আর্কাইভ করা। সংগ্রহের তারিখ ২ এপ্রিল ২০১৭।  "Lone footbridge remains unused in Sylhet city"। The Daily Star (ইংরেজি ভাষায়)। ২২ মে ২০১৬। সংগ্রহের তারিখ ২ এপ্রিল ২০১৭।  অফিসিয়াল ওয়েবসাইট
জ্যোতি আম্গে

জ্যোতি আম্গে (জন্ম: ১৬ ডিসেম্বর ১৯৯৩) একজন ভারতীয় মহিলা; যিনি গিনেস বিশ্ব রেকর্ডের মতে বিশ্বের সবচেয়ে খাঁটোতম জীবিত নারী ঘোষিত হওয়ার ফলে খ্যাতিলাভ করেন। ১৬ ডিসেম্বর, ২০১১, খ্রিষ্টাব্দে আম্গের ১৮তম জন্মদিনে দাপ্তরিকভাবে গিনেস বিশ্ব রেকর্ডস কর্তৃক তাকে বিশ্বের খাঁটোতম মহিলা ঘোষিত করা হয়; যার উচ্চতা ৬২ সেন্টিমিটার (২ ফিট ০.৬ ইঞ্চি)। তার সীমিত উচ্চতার কারণ বৃদ্ধি অস্বাভাবিকতা অ্যাকোন্ড্রোপ্লাজিয়া। আম্গে ২০০৯ সালের একটি তথ্যচিত্র বডি শক: টু ফুট টল টীন-এ অভিনয় করেন। এছাড়া ভারতীয় দূরদর্শন অনুষ্ঠান বিগ বস ৬-এও তিনি অতিথি হিসেবে উপস্থিত হন। ১৩ অগাস্ট ২০১৪-এ আমেরিকান হরর স্টোরি:ফ্রেক শো-এর চতুর্থ মৌসুমে আম্গে মা পেটিট ভূমিকায় অভিনয় করেন। ২০১২ সালে, তিনি বিশ্বের সবচেয়ে খাঁটোতম পুরুষ, নেপালের চন্দ্রবাহাদুর ডাঁগির সাথে দেখা করেন। এই জুটি ২০১৩ সালে গিনেস বিশ্ব রেকর্ডস-এর ৫৭তম সংস্করণের জন্য একসাথে পোজ দেয়। আম্গে ২০১২ সালে টেও মামুকারির সাথে ইতালীয় চ্যানেল ক্যানাল ৫-এর লো শো দেই রেকর্ড অনুষ্ঠানটি একসাথে হোস্ট করেন। ২০১৪-এর অগাস্টে, অম্গে আমেরিকান হরর স্টোরি:ফ্রেক শো-তে অভিনয় করেন, যা ০৮ অক্টোবর ২০১৪-এ প্রদর্শিত হয়। এছাড়া লোনাভালার সেলিব্রিটি ওয়াক্স মিউজিয়ামে তার মোমের মূর্তি রয়েছে। "New world's smallest woman: Ten things you need to know about Jyoti Amge"। Guinness World Records। 14 December 2011। সংগ্রহের তারিখ 06 January 2018। Born on 16 December, 1993, in Nagpur Jyoti measures 61.95 cm (2 ft) tall  এখানে তারিখের মান পরীক্ষা করুন: |সংগ্রহের-তারিখ= (সাহায্য) "Tiny Teenager Stands Tall Despite Her Height of 23 Inches"। foxnews.com (ইংরেজি ভাষায়)। Fox News Channel। 9 April 2008। ১৯ সেপ্টেম্বর ২০০৮ তারিখে মূল থেকে আর্কাইভ করা। সংগ্রহের তারিখ 06 January 2018।  এখানে তারিখের মান পরীক্ষা করুন: |সংগ্রহের-তারিখ= (সাহায্য) Guinness World Records "World's shortest man, woman meet for first time"। foxnews.com (ইংরেজি ভাষায়)। 29 August 2012। সংগ্রহের তারিখ 06 January 2018।  এখানে তারিখের মান পরীক্ষা করুন: |সংগ্রহের-তারিখ= (সাহায্য) Bucksbaum, Sydney (13 August 2014)। "Meet American Horror Story: Freak Show's Newest Addition: Jyoti Amge, the World's Smallest Woman!" (ইংরেজি ভাষায়)। E!। সংগ্রহের তারিখ 06 January 2018।  এখানে তারিখের মান পরীক্ষা করুন: |সংগ্রহের-তারিখ= (সাহায্য) উইকিমিডিয়া কমন্সে জ্যোতি আম্গে সংক্রান্ত মিডিয়া রয়েছে। ইন্টারনেট মুভি ডেটাবেজে জ্যোতি আম্গে (ইংরেজি) World's Smallest Woman, Jyoti Amge, releases the World's Biggest Book in Jaipur City Rediff Slide Show Sun news article about Jyoti ওয়েব্যাক মেশিনে আর্কাইভকৃত ২৯ আগস্ট ২০১৪ তারিখে
জন পার্কার

জন মর্টন পার্কার (ইংরেজি: John Parker; জন্ম: ২১ ফেব্রুয়ারি, ১৯৫১) ডেনভার্ক এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। ১৯৭৩ থেকে ১৯৮১ সময়কালে নিউজিল্যান্ড ক্রিকেট দলের পক্ষে ৩৬ টেস্ট ও ২৪টি একদিনের আন্তর্জাতিকে অংশগ্রহণ করেছেন। এছাড়াও, এক টেস্টে দলকে নেতৃত্ব দিয়েছেন তিনি। ঘরোয়া প্রথম-শ্রেণীর ক্রিকেটে নর্দার্ন ডিস্ট্রিক্টস ও ইংরেজ প্রথম-শ্রেণীর কাউন্টি ক্রিকেটে ওরচেস্টারশায়ারের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যান ছিলেন। লেগ ব্রেক গুগলি বোলিংও করতেন জন পার্কার। তার আরও দুই ভাই - কেনেথ পার্কার ও মারে পার্কার প্রথম-শ্রেণীর ক্রিকেটে অংশ নিয়েছেন। তিনি ভ্রাতৃত্রয়ের মধ্যে সর্বকনিষ্ঠ ছিলেন। ১৪ বছরের খেলোয়াড়ী জীবনে ২১টি প্রথম-শ্রেণীর শতরানের সন্ধান পেয়েছেন। ১৯৭২ থেকে ১৯৮৪ সাল পর্যন্ত ঘরোয়া প্রথম-শ্রেণীর ক্রিকেটে নর্দার্ন ডিস্ট্রিক্টসের সদস্য ছিলেন। এছাড়াও ১৯৭১ থেকে ১৯৭৫ সময়কাল পর্যন্ত ইংরেজ প্রথম-শ্রেণীর কাউন্টি ক্রিকেটে ওরচেস্টারশায়ারের প্রতিনিধিত্ব করেছেন। ২ ফেব্রুয়ারি, ১৯৭৩ তারিখে পাকিস্তানের বিপক্ষে তার টেস্ট অভিষেক হয়। ৩৬ টেস্টে অংশ নিয়ে মোট তিনটি সেঞ্চুরি হাঁকিয়েছেন তিনি। ১৯৭৪ সালে সিডনি ক্রিকেট গ্রাউন্ডে স্বাগতিক অস্ট্রেলিয়ার বিপক্ষে নিজস্ব ৬ষ্ঠ টেস্টে মনোরম ১০৮ রান তুলেন। খেলাটি ড্রয়ে পরিণত হয়। ১৯৭৫ সালে সফরকারী ইংল্যান্ডের বিপক্ষে ইডেন পার্কে অনুষ্ঠিত টেস্টে ১২১ রান তুলেন। তাস্বত্ত্বেও তার দল পরাজয়বরণ করে। পরের বছর ১৯৭৬ সালে ভারত সফরে যান। বোম্বের ওয়াংখেড়ে স্টেডিয়ামে অনুষ্ঠিত খেলায় ১০৪ রানের শতক হাঁকান। এ খেলায়ও নিউজিল্যান্ড দল পরাজিত হয়েছিল। ১৯৭৬-৭৭ মৌসুমে নিয়মিত অধিনায়ক গ্লেন টার্নারের অনুপস্থিতিতে সিরিজের তৃতীয় টেস্টে স্বাগতিক পাকিস্তানের বিপক্ষে দলের অধিনায়কের দায়িত্ব পালন করেছেন। ঐ টেস্টটি ড্রয়ে পরিণত হয়েছিল। ৩১ মার্চ, ১৯৭৪ তারিখে অস্ট্রেলিয়ার বিপক্ষে ওডিআই অভিষেক ঘটে তার। মোট ২৪টি ওডিআইয়ে অংশগ্রহণ করেছেন। ইংল্যান্ডে অনুষ্ঠিত ১৯৭৫ সালের ক্রিকেট বিশ্বকাপের উদ্বোধনী আসরে গ্লেন টার্নারের নেতৃত্বাধীন নিউজিল্যান্ড দলের অন্যতম সদস্য ছিলেন। ঐ প্রতিযোগিতায় নিউজিল্যান্ড দল সেমি-ফাইনাল পর্যন্ত অগ্রসর হতে পেরেছিল। New Zealand Captains' Playing Record in Test Matches"। Cricket Archive। সংগৃহীত ২০০৮-০২-০৮।[স্থায়ীভাবে অকার্যকর সংযোগ] Cricinfo, 1975 World Cup stats for New Zealand টম লরি কার্লি পেজ ওয়াল্টার হ্যাডলি আন্তর্জাতিক ক্রিকেটে অংশগ্রহণকারী পরিবারের তালিকা নিউজিল্যান্ড জাতীয় ক্রিকেট দলের অধিনায়কদের তালিকা উইকিমিডিয়া কমন্সে জন পার্কার সংক্রান্ত মিডিয়া রয়েছে। ইএসপিএনক্রিকইনফোতে জন পার্কার (ইংরেজি) ক্রিকেটআর্কাইভে জন পার্কার (সদস্যতা প্রয়োজনীয়) (ইংরেজি)
লজ্জা গৌরী

লজ্জা গৌরী (দেবনাগরী: लज्जा गौरी) হচ্ছে একজন হিন্দু দেবী যাকে উর্বরতা ও প্রাচুর্যের দেবী রূপে বিশ্বাস করা হয় এবং তিনি অশাস্ত্রীয় লৌকিক দেবী। লজ্জা গৌরীর প্রারম্ভিক বর্ণনা সিন্ধু উপত্যকার লোকাচারীগণের দ্বারা খোদিত শিলালিপিতে পাওয়া যায়, যদিও পরবর্তী বর্ণনাসমূহ ১ম-৩য় শতাব্দীকালের, এবং ভারতীয় উপমহাদেশের দাক্ষিণাত্য অঞ্চলে এই দেবীর উপাসনার প্রচলন ঘটে। হিন্দুধর্মাবম্বীদের মহান মা দেবী কিন্তু লৌকিকতার দেবী লজ্জা গৌরী যার কোন অস্তিত্ব বা উল্লেখ হিন্দুধর্মগ্রন্থে নাই,, কোটারী, কোটাভী (একজন নগ্ন কুলদেবী), কোট্টামহিকা, কোটমাই এবং অন্যান্য নামেও উর্বরতার (প্রজনন) দেবীরূপে উপাসনা করা হয়। তিনি সিন্ধুসভ‍্যতার প্রাচীন দেবী রূপ, মহারাষ্ট্র, গুজরাটের গ্রামগুলোতেও এই দেবীর উপাসনার প্রচলন ঘটে, যার উল্লেখ অমরাবতী, মধ্য ভারতের গ্রামীণ অঞ্চল, অন্ধ্রপ্রদেশ, কর্ণাটকে প্রাপ্ত (বর্তমানে রাজ্য সসংগ্রহশালা, চেন্নাইতে সংরক্ষিত) ১৫০ - ৩০০ খ্রিস্টপূর্বের ভাস্কর্য থেকে জানা যায়। এখানকার বাদামি নামক শহরেটি বাদামি গুহা মন্দির-এর জন্য বিখ্যাত; এখানকার স্থানীয় প্রত্নতত্ত্ব সংগ্রহশালার শিলালিপিতেও উল্লেখিত রয়েছে; যা আসলে বিজাপুরের নাগনাথ মন্দিরে পাওয়া গেছিল। Forms of the Goddess Lajja Gauri in Indian Art, by Bolon, Carol Radcliffe. 1992. আইএসবিএন ৯৭৮-০-২৭১-০০৭৬১-৮. The Universal Mother, by Shanti Lal Nagar. Published by Atma Ram & Sons, 1989. আইএসবিএন ৮১-৭০৪৩-১১৩-১. Chapter 18: The Mother Goddess as Aditi/Lajja Gauri. Page 200 Lajja Gauri Seals and related antiquities from Kashmir Smast, Gandhara, South Asian studies, British Academy, London, ROYAUME-UNI (Revue). ISSN 0266-6030. 2002, vol. 18, pp. 83–90. "Sacred Display: Divine and Magical Female Figures of Eurasia." Miriam Robbins Dexter and Victor H. Mair. Amherst, New York: Cambria Press, 2010 উদ্ধৃতি ত্রুটি: <ref> ট্যাগ বৈধ নয়; adi নামের সূত্রটির জন্য কোন লেখা প্রদান করা হয়নি Chapter one:Left Halves The Goddess in India: The Five Faces of the Eternal Feminine, by Devdutt Pattanaik. Published by Inner Traditions / Bear & Company, 2000. আইএসবিএন ০-৮৯২৮১-৮০৭-৭. Page 4. George Abraham (১৯৯০-০১-০১)। "sculpture of Lajja-Gauri"। Huntington.wmc.ohio-state.edu। ২০১২-০৭-১০ তারিখে মূল থেকে আর্কাইভ করা। সংগ্রহের তারিখ ২০১৩-০৩-১৪।  Badami Travel ওয়েব্যাক মেশিনে আর্কাইভকৃত ৯ ডিসেম্বর ২০০৮ তারিখে Karnataka Travel. উইকিমিডিয়া কমন্সে লজ্জা গৌরী সম্পর্কিত মিডিয়া দেখুন। Aditi- Lajja Gauri - A Study ওয়েব্যাক মেশিনে আর্কাইভকৃত ৫ নভেম্বর ২০১০ তারিখে Deity of Fertility and Creation - Image
সামারটাইম (১৯৫৫-এর চলচ্চিত্র)

সামারটাইম (ইংরেজি: Summertime, অনুবাদ 'গ্রীষ্মের সময়') হল ডেভিড লিন পরিচালিত ১৯৫৫ সালের মারকিন-ব্রিটিশ প্রণয়ধর্মী নাট্য চলচ্চিত্র। ছবিটি যুক্তরাজ্যে সামার ম্যাডনেস নামে মুক্তি পায়। আর্থার লরেন্টস রচিত দ্য টাইম অব দ্য কুকু মঞ্চনাটক অবলম্বনে ছবিটির চিত্রনাট্য রচনা করেছেন ডেভিড লিন ও এইচ. ই. বেট্‌স। এতে প্রধান ভূমিকায় অভিনয় করেন ক্যাথরিন হেপবার্ন, রোসানো ব্রাজ্জি, ইসা মিরান্ডা ও ড্যারেন ম্যাকগাভিন। ছবিটি শ্রেষ্ঠ পরিচালনা ও শ্রেষ্ঠ অভিনেত্রীর জন্য একাডেমি পুরস্কার, ও যে কোন উৎস থেকে শ্রেষ্ঠ চলচ্চিত্র ও শ্রেষ্ঠ বিদেশি অভিনেত্রীর জন্য বাফটা পুরস্কারের মনোনয়ন লাভ করে এবং ডেভিড লিন শ্রেষ্ঠ পরিচালক বিভাগে নিউ ইয়র্ক ফিল্ম ক্রিটিকস সার্কেল পুরস্কার লাভ করেন। ২০০২ সালে ছবিটি এএফআইয়ের ১০০ বছর... ১০০ আবেগ ধারাবাহিকের জন্য মনোনীত হয়। ক্যাথরিন হেপবার্ন - জেন হাডসন রোসানো ব্রাজ্জি - রেনাটো দে রসি ড্যারেন ম্যাকগাভিন - সিনোরা ফিওরিনি ইসা মিরান্ডা - এডি ইয়েগার মারি আল্ডন - ফিল ইয়েগার জেন রোজ - মিসেস ম্যাকইলহেনি ম্যাকডোনাল্ড পার্ক - জনাব ম্যাকইলহেনি জেরেমি স্পেন্সার - ভিতো দে রসি ভার্জিনিয়া সিমিওন - জোভান্না আন্দ্রে মরেল - রেলের কামরায় ইংরেজ ব্যক্তি জিনো কাভালিয়েরি - স্টেশনে কুলি এএফআইয়ের ১০০ বছর... ১০০ আবেগ - মনোনীত ২০০৮ সালে একাডেমি ফিল্ম আর্কাইভ সামারটাইম ছবিটিকে সংরক্ষণ করে। 'The Top Box-Office Hits of 1955', Variety Weekly, January 25, 1956 Variety film review; June 8, 1955, page 6. Harrison's Reports film review; June 11, 1955, pag 95. "The 28th Academy Awards (1956) Nominees and Winners"। অস্কার। সংগ্রহের তারিখ ৬ জানুয়ারি ২০১৮।  "Film in 1956 - BAFTA Awards"। বাফটা। সংগ্রহের তারিখ ৬ জানুয়ারি ২০১৮।  "AFI's 100 Years...100 Passions Nominees" (পিডিএফ)। ১৩ মার্চ ২০১১ তারিখে মূল (PDF) থেকে আর্কাইভ করা। সংগ্রহের তারিখ ৬ জানুয়ারি ২০১৮।  "Preserved Projects"। একাডেমি ফিল্ম আর্কাইভ।  অলমুভিতে সামারটাইম (ইংরেজি) ইন্টারনেট মুভি ডেটাবেজে Summertime (ইংরেজি) টিসিএম চলচ্চিত্র ডেটাবেজে সামারটাইম Criterion Collection essay by David Denby
ঔষধি উদ্ভিদ

ঔষধি উদ্ভিদ হলো এমন কতগুলো উদ্ভিদ যাদের ব্যবহার মূলত ঔষধ হিসাবে। ভেষজ ঔষধ এবং সহায়ক খাদ্যদ্রব্য বিজ্ঞানসম্মত ও যথাযথ পরিমাণ মানের নিশ্চয়তা নেই বলে অভিযোগ করা হয়। ২০১৩ সালে পরিচালিত একটি সমীক্ষায় দেখা গিয়েছে যে এক তৃতীয়াংশ ভেষজ ঔষধে বোতলের গায়ে লিপিবদ্ধ দ্রব্য ও পরিমাণে সঠিক নেই। এথনোমেডিসিন ঐতিহ্যগত ভেষজ ঔষধি পণ্যের উপর ইউরোপীয় নির্দেশিকা অস্ট্রেলিয়ান ফাইটোকেমিক্যাল সার্ভে গ্রীষ্মমণ্ডলীয় আফ্রিকার উদ্ভিদ সম্পদ Lichterman, B. L. (২০০৪)। "Aspirin: The Story of a Wonder Drug"। British Medical Journal। 329 (7479): 1408। ডিওআই:10.1136/bmj.329.7479.1408। পিএমসি 535471 । উদ্ধৃতি টেমপ্লেট ইংরেজি প্যারামিটার ব্যবহার করেছে (link) আবদুল গনি (জানুয়ারি ২০০৩)। "ঔষধি লতাগুল্ম"। সিরাজুল ইসলাম। [[বাংলাপিডিয়া]]। ঢাকা: এশিয়াটিক সোসাইটি বাংলাদেশ। আইএসবিএন 984-32-0576-6। সংগ্রহের তারিখ ৬ জানুয়ারি ২০১৮।  ইউআরএল–উইকিসংযোগ দ্বন্দ্ব (সাহায্য) Barrett, Stephen (২৩ নভেম্বর ২০১৩)। "The herbal minefield"। Quackwatch। ১৮ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ৬ জানুয়ারি ২০১৮।  Zhang, J.; Wider, B.; Shang, H.; Li, X.; Ernst, E. (২০১২)। "Quality of herbal medicines: Challenges and solutions"। Complementary Therapies in Medicine। 20 (1–2): 100–106। ডিওআই:10.1016/j.ctim.2011.09.004। পিএমআইডি 22305255।  Morris, C. A.; Avorn, J. (২০০৩)। "Internet marketing of herbal products"। JAMA। 290 (11): 1505–9। ডিওআই:10.1001/jama.290.11.1505। পিএমআইডি 13129992।  Coghlan, M. L.; Haile, J.; Houston, J.; Murray, D. C.; White, N. E.; Moolhuijzen, P; Bellgard, M. I.; Bunce, M (২০১২)। "Deep Sequencing of Plant and Animal DNA Contained within Traditional Chinese Medicines Reveals Legality Issues and Health Safety Concerns"। PLoS Genetics। 8 (4): e1002657। ডিওআই:10.1371/journal.pgen.1002657। পিএমআইডি 22511890। পিএমসি 3325194 ।  Newmaster, S. G.; Grguric, M.; Shanmughanandhan, D.; Ramalingam, S.; Ragupathy, S. (২০১৩)। "DNA barcoding detects contamination and substitution in North American herbal products"। BMC Medicine। 11: 222। ডিওআই:10.1186/1741-7015-11-222। পিএমআইডি 24120035। পিএমসি 3851815 ।  O'Connor, Anahad (৫ নভেম্বর ২০১৩)। "Herbal Supplements Are Often Not What They Seem"। The New York Times।  টেমপ্লেট:Medicinal herbs & fungi
জন লগি বেয়ার্ড

জন বেয়ার্ড পূর্ণ নাম জন লগি বেয়ার্ড (আগস্ট ১৩, ১৮৮৮ - জুন ১৪, ১৯৪৬) একজন স্কটল্যান্ডীয় ইঞ্জিনিয়ার ছিলেন। বিশ্বের প্রথম কার্যক্ষম ইলেক্ট্রোমেকানিক্যাল টেলিভিশন আবিস্কারের জন্য, তিনি বিশ্ব বিখ্যাত। The Baird Television Website
সাহিত্য সমালোচনা

সাহিত্য সমালোচনা হচ্ছে সাহিত্যের গবেষণা, আলোচনা, মূল্যায়ন এবং ব্যাখ্যা - এই সবকিছুর সম্মিলন। আধুনিক কালে সাহিত্য সমালোচনায় সাহিত্য তত্ত্ব প্রয়োগ করা হয়। সাহিত্য তত্ত্বতে সাহিত্য সমালোচনার পদ্ধতি ও লক্ষ্যের দর্শন আলোচিত হয়। যদিও সাহিত্য তত্ত্বের চর্চা ও সাহিত্য সমালোচনা একে অপরের সাথে জড়িত, সাহিত্য সমালোচক মাত্রেই যে সাহিত্যের তাত্ত্বিক, এ কথা বলা যায় না। তবে অনেকেই সাহিত্য সমালোচনাকে সাহিত্য তত্ত্বের ব্যবহারিক প্রয়োগ বলেই মনে করেন। আধুনিক যুগে সাহিত্য সমালোচনা প্রবন্ধ বা বইয়ের আকারে প্রকাশিত হয়। শিক্ষায়তনিক (একাডেমিক) সাহিত্য সমালোচকেরা বিশ্ববিদ্যালয়গুলির সাহিত্য বিভাগে অধ্যাপনা করে থাকেন। তারা তাদের সমালোচনাগুলি বিভিন্ন জার্নালে প্রকাশ করেন। ইংরেজি ভাষার ক্ষেত্রে জনপ্রিয় সমালোচকেরা বহুল প্রচারিত পত্রিকা যেমন নিউ ইয়র্ক টাইম্‌স বুক রিভিউ, নিউ ইয়র্ক রিভিউ অফ বুক্‌স, লন্ডন রিভিউ অফ বুক্‌স, দ্য নেশন, দ্য নিউ ইয়র্কার, ইত্যাদিতে ছাপিয়ে থাকেন।
রবীন্দ্রনাথ ঠাকুর (দ্ব্যর্থতা নিরসন)

রবীন্দ্রনাথ ঠাকুর – নোবেল পুরস্কার জয়ী বাঙালি সাহিত্যিক ও সংগীতস্রষ্টা; ভারত ও বাংলাদেশ রাষ্ট্রের জাতীয় সংগীত রচয়িতা। রবীন্দ্রনাথ -প্রথম জগত্তারিণী পদক বিজয়ী বাঙালি সাহিত্যিক। রবীন্দ্রনাথ - কুন্তলীন পুরস্কার প্রাপক বাঙালি সাহিত্যিক। রবীন্দ্রনাথ ঠাকুর (তথ্যচিত্র) – রবীন্দ্র-জন্মশতবার্ষিকী উপলক্ষে নির্মিত ভারত সরকার প্রযোজিত ও সত্যজিৎ রায় পরিচালিত তথ্যচিত্র। রবীন্দ্রসংগীত – রবীন্দ্রনাথ ঠাকুর সৃষ্ট সংগীতধারা। রবীন্দ্র বিশ্ববিদ্যালয় - বাংলাদেশের একটি সরকারি বিশ্ববিদ্যালয়, এই বিশ্ববিদ্যালয়টি সিরাজগঞ্জ জেলার শাহজাদপুর উপজেলায় অবস্থিত। রবীন্দ্রভারতী বিশ্ববিদ্যালয় – রবীন্দ্রনাথ ঠাকুরের নামাঙ্কিত একটি বিশ্ববিদ্যালয়। রবীন্দ্রনাথের জন্ম ও মৃত্যুস্থল কলকাতার জোড়াসাঁকো ঠাকুরবাড়িতে এই বিশ্ববিদ্যালয়ের প্রধান প্রাঙ্গনটি অবস্থিত। রবীন্দ্র রচনাবলী – বিশ্বভারতী প্রকাশিত রবীন্দ্রনাথ ঠাকুরের সমগ্র রচনার প্রামাণ্য সংকলন। এর একটি সংস্করণ পশ্চিমবঙ্গ সরকার কর্তৃক প্রকাশিত। রবীন্দ্রসদন – কলকাতার ঐতিহাসিক প্রেক্ষাগৃহ তথা পশ্চিমবঙ্গ সরকারের তথ্য ও সংস্কৃতি বিভাগের প্রধান কার্যালয়। রবীন্দ্রনাথ টেগোর সেন্টার – কলকাতায় অবস্থিত ভারত সরকারের সংস্কৃতি মন্ত্রকের একটি আন্তর্জাতিক সংস্কৃতিকেন্দ্র ও প্রেক্ষাগৃহ। রবীন্দ্র ভবন(দিল্লি) – সাহিত্য অকাদেমীর প্রধান কার্যালয়। রবীন্দ্রভবন (পশ্চিমবঙ্গ) – জেলা, মহকুমা ও বিশেষ প্রশাসনিকস্তরে তথ্য ও সংস্কৃতি বিভাগীয় কার্যালয় ও প্রধান সরকারি প্রেক্ষাগৃহসমূহের নাম। রবীন্দ্রকানন – কলকাতায় রবীন্দ্রনাথ ঠাকুরের নামাঙ্কিত একটি উদ্যান। রবীন্দ্র সরোবর – দক্ষিণ কলকাতায় অবস্থিত জাতীয় হ্রদ ঢাকুরিয়া লেকের বর্তমান নাম। রবীন্দ্র সেতু – হুগলি নদীর উপর কলকাতা ও হাওড়া মহানগরদ্বয়ের মধ্যে সংযোগরক্ষাকারী হাওড়া ব্রিজের বর্তমান নাম। রবীন্দ্র সরণি – উত্তর কলকাতার ঐতিহাসিক রাস্তা চিৎপুর রোডের (আপার ও লোয়ার) বর্তমান নাম। এই পথের ধারেই জোড়াসাঁকো ঠাকুরবাড়ি অবস্থিত। রবীন্দ্রজীবনী – চার খণ্ডে প্রকাশিত প্রভাতকুমার মুখোপাধ্যায় রচিত রবীন্দ্রনাথের প্রামাণ্য জীবনীগ্রন্থ। গ্রন্থটির প্রকাশক বিশ্বভারতী। রবীন্দ্রজীবনী – নয় খণ্ডে প্রকাশিত প্রশান্তকুমার পাল রচিত ও আনন্দ পাবলিশার্স প্রকাশিত রবীন্দ্রনাথ ঠাকুরের সর্ববৃহৎ জীবনীগ্রন্থ। রবীন্দ্র-প্রসঙ্গ: আনন্দবাজার পত্রিকা – আনন্দবাজার পত্রিকায় প্রকাশিত রবীন্দ্রনাথ ঠাকুর সম্পর্কিত যাবতীয় সংবাদ ও নিবন্ধের সংকলন। চার খণ্ডে প্রকাশিত গ্রন্থটির সম্পাদক চিত্তরঞ্জন বন্দ্যোপাধ্যায় ও প্রকাশক আনন্দ পাবলিশার্স। রবীন্দ্রনাথ ঠাকুর আন্তর্জাতিক হৃদবিজ্ঞান সংস্থা – রবীন্দ্রনাথ ঠাকুর নামাঙ্কিত কলকাতার একটি হৃদরোগ গবেষণা ও চিকিৎসাকেন্দ্র। রবীন্দ্র নৃত্যনাট্য – রবীন্দ্রনাথ ঠাকুর সৃষ্ট নৃত্যনাট্যধারা। রবীন্দ্রনৃত্য – রবীন্দ্রনাথ ঠাকুর সৃষ্ট নৃত্যশৈলী। রবীন্দ্র পুরস্কার -পশ্চিমবঙ্গ সরকার কর্তৃক সর্বোচ্চ বেসামরিক পুরস্কার। আন্তর্জাতিক রবীন্দ্রকাব্যপাঠ দিবস - কলকাতার 'টেগোর রিসার্চ ইনস্টিটিউট', তৎকালীন পশ্চিম জার্মানির বন শহরের 'টেগোর ইনস্টিটিউট', কোরিয়ার 'টেগোর সোসাইটি অব কোরিয়া' এবং লন্ডনের 'দ্য টেগোরিয়ান্স'-এর উদ্দ্যোগে প্রতি বছর ৩০ জুন পালিত হয়। রবীন্দ্র আন্তর্জাতিক পুরস্কার - ভারত সরকার প্রদত্ত একটি আন্তর্জাতিক পুরস্কার। রবীন্দ্র কুমার দাশগুপ্ত -ভারতীয় লেখক। এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
উভচর প্রাণী

উভচর হল অ্যাম্ফিবিয়া শ্রেণীর ectothermic, টেট্রাপড মেরুদন্ডী প্রাণী। আধুনিক উভচরেরা হল লিসামফিবিয়া। তারা বিভিন্ন ধরনের বসবাস অভ্যাস গড়ে তুলেছে, বেশিরভাগ প্রজাতিই মাটি, fossorial, arboreal বা স্বাদু জলের জলজ প্রাণী। উভচরেরা সাধারণত জলে লার্ভা হিসেবে জীবন শুরু করে কিন্তু কিছু প্রজাতি আচরণগত অভিযোজন করে এই ব্যবস্থাটি এড়িয়ে যেতে পারে। প্রাথমিকভাবে লার্ভা অবস্থায় পানিতে শ্বাস নেবার সক্ষমতা থেকে বড় হতে হতে শারীরিক রূপান্তরের মধ্য দিয়ে ফুসফুসের মাধ্যমে শ্বাস কাজ চালানোর সক্ষমতা অর্জন করে। উভচরেরা তাদের ত্বককে দ্বিতীয় শ্বসন সহায়ক বর্হিরাঙ্গ হিসেবে ব্যবহার করে এবং কিছু মাটির সালামান্ডার এবং ব্যাঙ শুধুমাত্র তাদের চামড়ার উপর নির্ভর করে কারণ তাদের কোন ফুসফুস নেই। তারা বাহ্যত টিকটিকির সাথে মিলে কিন্তু সরীসৃপের স্তন্যপায়ী ও পাখির মত ভূমিতে বংশবৃদ্ধি করে তাদের জলের প্রয়োজন হয় না। এদের জটিল বংশবৃদ্ধি প্রক্রিয়া ও বিশেষ ত্বকের জন্য বাস্তব্যবিদ্যা নির্দেশক রয়েছে। তাছাড়া গত কয়েক দশকে সারা পৃথিবীতে উভচর প্রাণীর অনেক প্রজাতি সংখ্যা আশংকাজনক হারে কমেছে। সাধারণত সেই সব প্রাণীদেরকে উভচর প্রাণী (ইংরেজি: Amphibian) বলা হয় যাদের ত্বক চুলহীন ও ভেজা থাকে এবং এই ত্বকের মধ্য দিয়ে পানি দেহের ভেতরে-বাইরে আসা-যাওয়া করতে পারে। প্রায় সব উভচর প্রাণীই তাদের জীবনের প্রথম অংশ পানিতে কাটায় এবং পরবর্তী জীবন স্থলে অতিবাহিত করে। এই দ্বৈত জীবনযাপনের কারণেই এদের নাম দেয়া হয়েছে উভচর। এদের ইংরেজি নাম amphibian গ্রিক শব্দ amphi অর্থাৎ উভয় এবং bios অর্থাৎ জীবন থেকে এসেছে। উভচর প্রাণীরাই ছিল প্রথম মেরুদণ্ডী প্রাণী যারা অভিযোজনের মাধ্যমে স্থলে বসবাস করা শুরু করে। এরা সরীসৃপদের পূর্বপুরুষ, যেগুলি আবার পাখি ও স্তন্যপায়ীদের পূর্বপুরুষ। সমস্ত উভচর প্রাণীকে তিনটি মূল বর্গে ভাগ করা যায়: কাউডাটা বা লেজযুক্ত উভচর; এদের মধ্যে আছে সাইরেন, সালামান্ডার, ও নিউট। অ্যানুরা বা লেজবিহীন উভচর; এদের মধ্যে আছে বিভিন্ন জাতের ব্যাঙ। জিম্নোফিওনা; এরা অনেকটা কেঁচোসদৃশ, যেমন সিসিলিয়ান। বিজ্ঞানীরা প্রায় ৬,০০০ প্রজাতির উভচর প্রাণীর সন্ধান পেয়েছেন। এদের মধ্যে ব্যাঙের প্রজাতির সংখ্যাই সবচেয়ে বেশি; এ পর্যন্ত প্রায় ৫৩৬২ প্রজাতির ব্যাঙ আবিষ্কৃত হয়েছে। Frog–বা সোনা ব্যাঙের ত্বক সাধারণত মসৃণ ও এদের পা লম্বা। আর Toad- বা কুনো ব্যাঙের ত্বক অমসৃণ, গ্রন্থিযুক্ত এবং এদের পা ছোট ছোট। ব্যাঙের বাইরে অন্যান্য উভচরদের মধ্যে সবচেয়ে বেশি প্রজাতি আছে সালামান্ডার নামের প্রাণীর। এদের প্রজাতি সংখ্যা প্রায় ৫৫৬। এই শ্রেণীর উভচরদের দেহ সরু ও লম্বা এবং লেজযুক্ত। সবচেয়ে কম সংখ্যক প্রজাতির উভচর হল সিসিলিয়ান জাতের উভচর। এদের প্রজাতির সংখ্যা ১৭৩। এদের কোন হাত-পা নেই, তাই এরা দেখতে অনেকটা কেঁচোর মত। এদের বেশির ভাগই ভূ-তলদেশে মাটি খুঁড়ে বসবাস করে, তবে এদের কিছু কিছু প্রজাতি পানিতেও থাকে।
হ্রদ

হ্রদ হল একটি প্রাকৃতিকভাবে সৃষ্ট, অপেক্ষাকৃত বড় জলের অংশ যা শুষ্ক ভূমি দ্বারা বেষ্টিত একটি অববাহিকায় স্থানান্তরিত হয়। একটি হ্রদের সাধারণত আন্তঃপ্রবাহ বা বহিঃপ্রবাহের প্রবাহের তুলনায় একটি ধীর গতিশীল প্রবাহ থাকে যা এটিকে ভরানো বা নিষ্কাশনের জন্য কাজ করে। হ্রদ ভূ-বেষ্টিত লবণাক্ত বা মিষ্টি স্থির পানির বা জলের বড় আকারের জলাশয়। হ্রদ উপসাগর বা ছোট সাগরের মত কোন মহাসমুদ্রের সাথে সংযুক্ত নয়, তাই এতে জোয়ার ভাটা হয় না। বিভিন্ন ভূ-তাত্ত্বিক কারণে মাটি নিচু হয়ে হ্রদের সৃষ্টি হতে পারে। স্তরীভূত শিলায় ভাঁজের সৃষ্টি হয়ে, অনেক বড় আকারের শিলাস্তর ফাটলের আকারে স্থানচ্যুত হলে, কিংবা ভূমিধ্বসের ফলে পাহাড়ী নদীর গতিপথে প্রতিবন্ধকতার সৃষ্টি হয়ে হ্রদের সৃষ্টি হতে পারে। এছাড়া হিমবাহের মাধ্যমেও অনেক হ্রদ তৈরি হয়। হিমবাহগুলি এদের গতিপথে ভূ-পৃষ্ঠে গভীর খাঁজের সৃষ্টি করে এবং পরবর্তীতে কোন কারণে হিমবাহগুলি সরে গেলে এসব স্থানে হ্রদের সৃষ্টি হয়। উত্তর আমেরিকার অনেক হ্রদ এভাবেই তৈরি হয়েছে। সরাসরি বৃষ্টিপাত ও হ্রদে পতিত হওয়া নদী বা জলধারা হ্রদে পানির বা জলের সরবরাহ করে। বৃহত্তর ভৌগোলিক কালের প্রেক্ষাপটে হ্রদগুলি গঠিত হয়েছে, অদৃশ্য হয়েছে ও আবার গঠিত হয়েছে। ঊষর জলবায়ু অঞ্চলে হ্রদ শুকিয়ে বদ্ধ জলাভূমিতে পরিণত হয়। স্বল্প-বৃষ্টিপ্রবণ অঞ্চলে ঋতুভদে হ্রদগুলি পানিতে ভরাট হয় ও আবার বহুদিনের জন্য শুকিয়ে যায়। যেসমস্ত হ্রদে বাষ্পীভবন হার বেশি ও পানি বা জল উপচে পড়ার প্রবণতা কম, সেগুলিতে পানিতে দ্রবীভূত উপাদানগুলির ঘনত্ব বেড়ে যায় এবং এদের মধ্যে প্রধান উপাদানের প্রকৃতির উপর ভিত্তি করে অনেক সময় হ্রদের শ্রেণিবিভাগ করা হয়। যেমন লবণ হ্রদগুলির মূল দ্রব হচ্ছে সাধারণ লবণ, তিক্ত হ্রদগুলির মূল দ্রব হচ্ছে বিভিন্ন সালফেট; ক্ষারীয় হ্রদগুলিতে কার্বনেট; বোরাক্স হ্রদে বোরেট, ইত্যাদি। সমুদ্র সমতল থেকে যেকোন উচ্চতাতেই হ্রদ গঠিত হতে পারে। সারা বিশ্বের হ্রদগুলি বিভিন্ন উচ্চতায় অবস্থিত। বিশ্বের প্রায় অর্ধেক হ্রদ কানাডাতে অবস্থিত। উচ্চ অক্ষাংশের অঞ্চলে, বিশেষত পার্বত্য অঞ্চলে, যেখানে হিমবাহের ক্রিয়ার সম্ভাবনা আছে, সেখানে প্রচুর হ্রদ দেখা যায়। অনেক হ্রদ মাছ ও খনিজ পদার্থের উৎস হিসেবে, অবকাশ কেন্দ্র হিসেবে ও অন্যান্য দিক থেকে বাণিজ্যিকভাবে গুরুত্বপূর্ণ। কাস্পিয়ান সাগর, সুপিরিয়র হ্রদ ও ভিক্টোরিয়া হ্রদ বিশ্বের বৃহত্তম তিনটি হ্রদ। এদের মধ্যে কাস্পিয়ান সাগর সবচেয়ে বড় ও এর আয়তন ৩,৭০,৯৯৮ বর্গ কিলোমিটার। মৃত সাগর বিশ্বের নিম্নতম হ্রদ; এটি সমুদ্র তলদেশের ৪০৮ মিটার নিচে অবস্থিত। বৈকাল হ্রদ বিশ্বের গভীরতম মিষ্টি পানির হ্রদ; এটি সর্বোচ্চ ১৬৩৭ মিটার পর্যন্ত গভীর। হ্রদকে প্রধানত তিন ভাগে ভাগ করা যায়। যথাঃ ১. অলিগোট্রাফিক হ্রদ ২. ইউট্রাফিক হ্রদ ৩. ডিসট্রাফিক হ্রদ আয়তন অনুযায়ী হ্রদসমূহের তালিকা "Lake"। Encyclopaedia Britannica। ১৮ মে ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Purcell, Adam। "Lakes"। Basic Biology। উদ্ধৃতি টেমপ্লেট ইংরেজি প্যারামিটার ব্যবহার করেছে (link)